અચાનક એક દિવસ ઉત્તમભઇ પર ફાયરિંગ થાય છે અને એમને વિથ ફેમિલી અંડરગ્રાઉન્ડ થઇ જવાનો વારો આવે છે. એટલે એ ગૂગલ પર શોધવા છતાંય ન મળે એવા ગુજરાતના એક નાનકડા ગામ એન્ટિલાપુરમાં રહેતા પોતાના મોટા ભાઇ પુરુષોત્તમ મહેતા (દીનેશ હિંગુ) પાસે જતા રહેવાનું નક્કી કરે છે. આ એન્ટિલાપુર પણ ગજબનું ગામ છે, ત્યાં પૈસા નહીં બલકે બાર્ટર સિસ્ટમ ચાલે છે. મતલબ કે કામની સામે કામ કરી આપવાનું. દાઢી કરાવવી હોય તો એના બદલામાં કપડાં ધોઇ આપવા પડે એવું. પૈસા ધરો તો એ લોકો એનું વિમાન બનાવીને ઉડાડી મૂકે.